***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

* \_\_\_\_\_\_-ի 2023 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2023/2024 ՈՒՍՈՒՄՆԱԿԱՆ ՏԱՐՎԱ ԱՆՎՃԱՐ ՈՒՍՈՒՑՄԱՄԲ (ՆՊԱՍՏԻ ՁԵՎՈՎ ՈՒՍՄԱՆ ՎՃԱՐԻ ԼՐԻՎ ՓՈԽՀԱՏՈՒՑՄԱՄԲ) ԸՆԴՈՒՆԵԼՈՒԹՅԱՆ ՏԵՂԵՐՆ ՈՒ ԱՌԱՋՆԱՀԵՐԹ ԵՎ ԿԱՐԵՎՈՐ ՈԼՈՐՏՆԵՐԻ ՄԱՍՆԱԳԻՏՈՒԹՅՈՒՆՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «**Նախնական մասնագիտական (արհեստագործական) և միջին մասնագիտական կրթության մասին**» Հայաստանի Հանրապետության օրենքի 15-րդ հոդվածի 1-ին մասի 6-րդ և 21-րդ հոդվածի 1-ին մասի 8-րդ կետերը` Հայաստանի Հանրապետության կառավարությունը ***որոշում է.***

1. Հաստատել Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցմամբ (նպաստի ձևով ուսման վճարի լրիվ փոխհատուցմամբ) ընդունելության տեղերը` համաձայն համապատասխանաբար NN 1 և 2 հավելվածների:
2. Հաստատել Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրերով 2023/2024 ուսումնական տարվա առաջնահերթ և կարևոր ոլորտների մասնագիտությունների ցանկը` համաձայն N 3 հավելվածի:

3. Սահմանել, որ Հայաստանի Հանրապետության պետական բյուջեով Հայաստանի Հանրապետության ներքին գործերի նախարարության կրթահամալիրի նախնական մասնագիտական (արհեստագործական) կրթական ծրագրով «Ոստիկանական գործ» մասնագիտության անվճար ուսուցմամբ (նպաստի ձևով ուսման վճարի փոխհատուցմամբ) ընդունելության համար նախատեսված 120 տեղերից բացի սույն որոշմամբ հատկացվող լրացուցիչ 400 նախնական մասնագիտական (արհեստագործական) կրթական ծրագրերով ընդունելության տեղերի ֆինանսավորումն իրականացվում է Հայաստանի Հանրապետության ներքին գործերի նախարարության կամ «Հայաստանի Հանրապետության ներքին գործերի նախարարության կրթահամալիր» պետական ոչ առևտրային կազմակերպության միջոցների հաշվին:

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |
| --- | --- |
| **Հայաստանի Հանրապետության վարչապետ** | **Ն. Փաշինյան** |
| Երևան |  |

**Հավելված N 1**

**ՀՀ կառավարության 2023 թվականի**

**--ի -ի N -Ն որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹԱԿԱՆ ԾՐԱԳԻՐ ԻՐԱԿԱՆԱՑՆՈՂ ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2023/2024 ՈՒՍՈՒՄՆԱԿԱՆ ՏԱՐՎԱ ԱՆՎՃԱՐ ՈՒՍՈՒՑՄԱՄԲ (ՆՊԱՍՏԻ ՁԵՎՈՎ ՈՒՍՄԱՆ ՎՃԱՐԻ ԼՐԻՎ ՓՈԽՀԱՏՈՒՑՄԱՄԲ) ԸՆԴՈՒՆԵԼՈՒԹՅԱՆ ՏԵՂԵՐԸ**

|  |  |  |
| --- | --- | --- |
| NN  ը/կ | Պետական լիազորված մարմնի, մասնագիտության և ոլորտի անվանումը | Տեղերի  թիվը |
| 1. | **Հայաստանի Հանրապետության կրթության, գիտության, մշակույթի և սպորտի նախարարություն** | |
|  | Ոլորտ 02. Արվեստ | |
|  | Գեղանկարչություն և քանդակագործություն | 103 |
|  | Ոսկերչություն | 175 |
|  | Բրուտագործություն | 44 |
|  | Գորգագործություն և ժանյակագործություն | 69 |
|  | Փայտագործություն | 22 |
|  | Գեղարվեստական ձևավորման աշխատանքներ և դիզայն | 34 |
|  | Լուսանկարչական գործ | 15 |
|  | Ոլորտ 06. Տեղեկատվություն և հաղորդակցման տեխնոլոգիաներ (տհտ) | |
|  | Համակարգիչների շահագործում | 180 |
|  | Ոլորտ 07. Ճարտարագիտություն, արդյունաբերություն և շինարարություն | |
|  | Էլեկտրական սարքերի, մեքենաների և ապարատների փորձարկում | 17 |
|  | Փայտամշակման արտադրությունների սարքավորումների շահագործում և տեխնոլոգիա | 33 |
|  | Կարի արտադրության տեխնոլոգիա | 274 |
|  | Հրուշակեղենի տեխնոլոգիա | 87 |
|  | Ատաղձագործական, մանրահատակագործական, ապակեգործական  աշխատանքներ | 52 |
|  | Էլեկտրոնային հաշվողական մեքենաների տեխնիկական սպասարկում և նորոգում | 17 |
|  | Մետաղների մշակման տեխնոլոգիա ճնշմամբ | 23 |
|  | Ռադիոէլեկտրոնային միջոցների տեխնիկական սպասարկում և նորոգում | 32 |
|  | Մետաղների մեխանիկական մշակում հաստոցների և գծերի վրա | 38 |
|  | Էլեկտրասարքավորումների տեխնիկական շահագործում | 40 |
|  | Էլեկտրալուսավորման և ուժային սարքավորումների էլեկտրամոնտաժում | 11 |
|  | Յուղի, պանրի և կաթի արտադրության տեխնոլոգիա | 39 |
|  | Գազի սարքավորումների և ստորգետնյա գազատարների տեխնիկական շահագործում | 35 |
|  | Հարդարման շինարարական աշխատանքների իրականացում | 82 |
|  | Էլեկտրակայանների և ցանցերի տեխնիկական սպասարկում | 14 |
|  | Եռակցման աշխատանքների տեխնոլոգիա | 118 |
|  | Օգտակար հանածոների հարստացում | 31 |
|  | Մեքենաների և մեխանիզմների էլեկտրասարքավորումների տեխնիկական շահագործում | 17 |
|  | Լաբորատոր հետազոտություններ և չափումներ արտադրությունում | 27 |
|  | Կապի սարքավորումների մոնտաժում և շահագործում | 11 |
|  | Գինեգործություն և հյութերի արտադրություն | 44 |
|  | Ճանապարհաշինարարական և բարելավման աշխատանքների  տեխնիկական ապահովում | 19 |
|  | Տեխնոլոգիական սարքավորումների, խողովակատարների և մետաղական կառույցների մոնտաժում | 12 |
|  | Հացաթխման արտադրության տեխնոլոգիա | 15 |
|  | Ապակու արտադրության տեխնոլոգիա | 13 |
|  | Ոլորտ 08. Գյուղատնտեսություն, անասնաբուժություն, անտառային տնտեսություն և ձկնային տնտեսություն | |
|  | Պարտեզապուրակային գործ | 5 |
|  | Գյուղացիական (ֆերմերային) տնտեսության կազմակերպում | 40 |
|  | Այգեգործություն | 10 |
|  | Ոլորտ 10. Սպասարկում (ծառայություններ) |  | |
|  | Վարսավիրական արվեստ և զարդային դիմահարդարում | 183 |
|  | Խոհարարական գործ | 557 |
|  | Տրանսպորտային միջոցների շահագործում և նորոգում | 394 |
|  | Գյուղատնտեսական աշխատանքների տեխնիկական ապահովում | 138 |
|  | Թիկնապահական գործ | 5 |
|  | Պահուստային տեղեր | 237 |
|  | ԸՆԴԱՄԵՆԸ | 3312 |
| 2. | **Հայաստանի Հանրապետության ներքին գործերի նախարարության կրթահամալիր** |  |
|  | Ոլորտ 10. Սպասարկում (ծառայություններ) |  |
|  | Ոստիկանական գործ | 520 |
|  | ԸՆԴԱՄԵՆԸ | 520 |

|  |
| --- |
| **Հավելված N 2**  **ՀՀ կառավարության 2023 թվականի**  **-------ի -ի N -Ն որոշման** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋԻՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2023/2024 ՈՒՍՈՒՄՆԱԿԱՆ ՏԱՐՎԱ ԱՆՎՃԱՐ ՈՒՍՈՒՑՄԱՄԲ (ՆՊԱՍՏԻ ՁԵՎՈՎ ՈՒՍՄԱՆ ՎՃԱՐԻ ԼՐԻՎ ՓՈԽՀԱՏՈՒՑՄԱՄԲ) ԸՆԴՈՒՆԵԼՈՒԹՅԱՆ ՏԵՂԵՐԸ**

|  |  |  |
| --- | --- | --- |
| NN  ը/կ | Պետական լիազորված մարմնի, մասնագիտության և ոլորտի անվանումը | Տեղերի  թիվը |
| 1. | **Հայաստանի Հանրապետության կրթության, գիտության, մշակույթի և սպորտի նախարարություն** | |
|  | Ոլորտ 01. Կրթություն |  |
| Նախադպրոցական կրթություն | 165 |
| Ֆիզիկական կուլտուրա և սպորտ | 130 |
| Պարի ուսուցում | 33 |
| Ոլորտ 02. Արվեստ |  |
| Ռեժիսուրա | 41 |
| Լուսանկարչական գործ | 21 |
| Դիզայն | 136 |
| Հագուստի մոդելավորում և նախագծում | 112 |
| Գեղանկարչություն | 77 |
| Քանդակագործություն | 17 |
| Արվեստի ստեղծագործությունների վերականգնում, կոնսերվացում և պահպանում | 13 |
| Զարդակիրառական արվեստ և ժողովրդական արհեստներ | 18 |
| Երգեցողություն | 108 |
| Երգչախմբավարություն | 10 |
| Երաժշտության տեսություն | 8 |
| Էստրադային արվեստ | 19 |
| Պարարվեստ | 97 |
| Գործիքային կատարողական արվեստ (ըստ գործիքների տեսակների) | 200 |
| Դերասանական արվեստ | 42 |
| Ոլորտ 03. Սոցիալական գիտություններ, լրագրություն և տեղեկատվություն |  |
| Արխիվավարություն՝ օտար լեզվի խորացված իմացությամբ | 20 |
| Գրադարանային գործ | 26 |
| Ոլորտ 04. Գործարարություն, վարչարարություն և իրավունք |  |
| Հաշվապահական հաշվառում | 188 |
| Ֆինանսներ | 63 |
| Բանկային գործ | 76 |
| Ապահովագրական գործ | 51 |
| Մենեջմենթ (կառավարում) | 73 |
| Սպասարկման կազմակերպում | 110 |
| Հողային ռեսուրսների կառավարում | 18 |
| Սպասարկման կազմակերպում հյուրանոցներում և զբոսաշրջային համալիրներում | 91 |
| Զբոսաշրջային ծառայությունների կազմակերպում՝ օտար լեզվի խորացված իմացությամբ | 99 |
| Շուկայաբանություն | 36 |
| Ապրանքագիտություն | 27 |
| Գործավարություն՝ օտար լեզվի խորացված իմացությամբ | 92 |
| Առևտուր | 10 |
| Ոլորտ 05. Բնական գիտություններ, մաթեմատիկա և վիճակագրություն |  |
| Շրջակա միջավայրի պահպանում և բնական պաշարների արդյունավետ օգտագործում | 42 |
| Ոլորտ 06. Տեղեկատվություն և հաղորդակցման տեխնոլոգիաներ (ՏՀՏ) |  |
| Հաշվողական տեխնիկայի միջոցների և համակարգչային ցանցերի տեխնիկական սպասարկում | 76 |
| Հաշվողական մեքենաներ, համալիրներ, համակարգեր և համակարգչային ցանցեր | 48 |
| Հաշվողական տեխնիկայի և ավտոմատացված համակարգերի ծրագրային ապահովում | 596 |
| Համակարգչային գեղարվեստական նախագծում | 138 |
| Ոլորտ 07. Ճարտարագիտություն, արդյունաբերություն և շինարարություն |  |
| Ջերմաէլեկտրակայաններ | 17 |
| Ջերմամատակարարում և ջերմատեխնիկական սարքավորումներ | 18 |
| Էլեկտրահաղորդման գծերի տեղակայում և շահագործում | 18 |
| Էլեկտրամատակարարում (ըստ ճյուղերի) | 18 |
| Էլեկտրական մեքենաներ և ապարատներ | 15 |
| Էլեկտրական կայաններ, ցանցեր և համակարգեր | 6 |
| Ռադիոէլեկտրոնային տեխնիկայի տեխնիկական սպասարկում և նորոգում (ըստ ճյուղերի) | 18 |
| Կապի ցանցեր և հաղորդակցման համակարգեր | 30 |
| Սառնարանային տնտեսություն | 39 |
| Ավտոմատիկան, հեռուստամեխանիկան և կապը տրանսպորտում (ըստ տրանսպորտի տեսակների) | 15 |
| Սև և գունավոր մետաղների ձուլման արտադրություն | 15 |
| Ավտոմոբիլային տրանսպորտի տեխնիկական սպասարկում և նորոգում | 35 |
| Վերամբարձ տրանսպորտային, շինարարական, ճանապարհային մեքենաների և սարքավորումների շահագործում | 13 |
| Երկաթուղու էլեկտրաքարշի տեխնիկական շահագործում | 15 |
| Գյուղատնտեսության մեքենայացում | 37 |
| Մեխատրոնիկա | 50 |
| Բժշկական տեխնիկայի տեղակայում, տեխնիկական սպասարկում և նորոգում | 15 |
| Քիմիական միացությունների որակի անալիտիկ հսկում | 15 |
| Հացաթխման, մակարոնեղենի և հրուշակեղենի տեխնոլոգիա | 10 |
| Խմորման արտադրության տեխնոլոգիա և գինեգործություն | 64 |
| Պահածոների և սննդախտանյութերի տեխնոլոգիա | 35 |
| Մսի և մսամթերքների տեխնոլոգիա | 20 |
| Կաթի և կաթնամթերքի տեխնոլոգիա | 123 |
| Հանրային սննդի տեխնոլոգիա | 54 |
| Հագուստի պատրաստման տեխնոլոգիա | 52 |
| Բաց լեռնային աշխատանքներ | 39 |
| Պոլիգրաֆիական արտադրություն | 15 |
| Ծխախոտի աճեցման և վերամշակման տեխնոլոգիա | 20 |
| Սպառողական ապրանքների որակի փորձաքննություն | 37 |
| Արտադրանքի ստանդարտացում և համապատասխանության հավաստում (սերտիֆիկացում) | 15 |
| Քաղաքաշինական կադաստր | 35 |
| Շենքերի և կառույցների շինարարություն և շահագործում | 33 |
| Ջրամատակարարում և ջրահեռացում | 13 |
| Ներքին ջեռուցման և օդափոխման համակարգերի սանիտարատեխնիկական սարքավորումների և օդափոխման համակարգերի տեղակայում և շահագործում | 13 |
| Գազամատակարարման սարքավորումների և համակարգերի հավաքակցում և շահագործում | 28 |
| Արդյունաբերական և քաղաքացիական շենքերի էլեկտրական սարքավորումների տեղակայում, կարգավորում և շահագործում | 28 |
| Գյուղատնտեսական մեքենաների և սարքավորումների շահագործում և նորոգում | 20 |
| Փոստային կապ | 15 |
| Ոլորտ 08. Գյուղատնտեսություն, անասնաբուժություն, անտառային տնտեսություն և ձկնային տնտեսություն |  |
| Գյուղատնտեսագիտություն | 67 |
| Ջերմատնային տնտեսություն | 99 |
| Հողաբարելավում, հողային և ջրային պաշարների օգտագործում և պահպանություն | 0 |
| Հողաշինարարություն | 40 |
| Պաշտպանված գրունտի կենսատեխնոլոգիա | 10 |
| Անասնաբուժություն | 113 |
| Մեղվաբուծություն | 37 |
| Ձկնաբանություն և ձկնաբուծություն | 15 |
| Անտառային և անտառապուրակային տնտեսություն | 10 |
| Գյուղացիական (ֆերմերային) տնտեսության կազմակերպում | 68 |
| Բուսաբուծական արտադրանքի պահպանում և վերամշակում | 0 |
| Վայրի բույսերի վերարտադրություն, հավաքում և մթերում | 12 |
| Ոլորտ 09. Առողջապահություն և սոցիալական աշխատանք |  |
| Ատամնատեխնիկական գործ | 109 |
| Բուժական գործ | 15 |
| Մանկաբարձական գործ | 62 |
| Քույրական գործի կազմակերպում | 10 |
| Քույրական գործ | 253 |
| Լաբորատոր ախտորոշում | 5 |
| Բուժական կոսմետոլոգիա | 64 |
| Բուժական մերսում | 5 |
| Դեղագործություն | 131 |
| Սոցիալական ապահովության կազմակերպում | 13 |
| Սոցիալական աշխատանք | 53 |
| Ոլորտ 10. Սպասարկում |  |
| Կոսմետիկա և դիմահարդարման արվեստ | 53 |
| Զբոսաշրջություն | 182 |
| Կառավարում՝ արտակարգ իրավիճակներում | 16 |
| Փոխադրումների կազմակերպում և կառավարում տրանսպորտում (ըստ տրանսպորտի տեսակների) | 242 |
| Պահուստային տեղեր | 195 |
| ԸՆԴԱՄԵՆԸ | | 6064 |
| 2. | **Հայաստանի Հանրապետության տարածքային կառավարման և ենթակառուցվածքների նախարարության քաղաքացիական ավիացիայի կոմիտե** |  |
|  | Ոլորտ 07. Ճարտարագիտություն, արդյունաբերություն և շինարարություն | |
|  | Թռչող ապարատների և ավիաշարժիչների տեխնիկական շահագործում | 5 |
|  | Ոլորտ 10. Սպասարկում | |
|  | Փոխադրումների կազմակերպում և կառավարում տրանսպորտում (ըստ  տրանսպորտի տեսակների) | 5 |
|  | Օդային տրանսպորտի երթևեկության կառավարում | 5 |
| ԸՆԴԱՄԵՆԸ | | 15 |
| 3. | **Հայաստանի Հանրապետության ներքին գործերի նախարարության կրթահամալիր** | |
|  | Ոլորտ 10. Սպասարկում | |
|  | Ոստիկանական գործ | 65 |
| ԸՆԴԱՄԵՆԸ | | 65 |
| 4. | **Հայաստանի Հանրապետության ներքին գործերի նախարարության**  **ճգնաժամային կառավարման ակադեմիա** | |
|  | Ոլորտ 07. Ճարտարագիտություն, արդյունաբերություն և շինարարություն | |
|  | Հրշեջ-փրկարարական տեխնիկայի տեխնիկական սպասարկում և նորոգում | 30 |
|  | Ոլորտ 10. Սպասարկում | |
|  | Կառավարում՝ արտակարգ իրավիճակներում | 30 |
|  | Հրդեհային պաշտպանություն | 30 |
|  | Պահուստային տեղեր | 50 |
| ԸՆԴԱՄԵՆԸ | | 140 |

|  |
| --- |
| **Հավելված N 3**  **ՀՀ կառավարության 2023 թվականի**  **-------ի -ի N -Ն որոշման** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԵՎ ՄԻՋԻՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐՈՎ 2023/2024 ՈՒՍՈՒՄՆԱԿԱՆ ՏԱՐՎԱ ԱՌԱՋՆԱՀԵՐԹ ԵՎ ԿԱՐԵՎՈՐ ՈԼՈՐՏՆԵՐԻ ՄԱՍՆԱԳԻՏՈՒԹՅՈՒՆՆԵՐԻ ՑԱՆԿ**

|  |  |  |
| --- | --- | --- |
| NN  ը/կ | **ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ ՄԱՍՆԱԳԻՏՈՒԹՅԱՆ ԱՆՎԱՆՈՒՄԸ** | Տեղերի  թիվը |
|  | Փայտամշակման արտադրությունների սարքավորումների շահագործում և տեխնոլոգիա | 45 |
|  | Ատաղձագործական, մանրահատակագործական, ապակեգործական աշխատանքներ | 80 |
|  | Մետաղների մշակման տեխնոլոգիա ճնշմամբ | 20 |
|  | Մետաղների մեխանիկական մշակում հաստոցների և գծերի վրա | 40 |
|  | Էլեկտրասարքավորումների տեխնիկական շահագործում | 45 |
|  | Յուղի, պանրի և կաթի արտադրության տեխնոլոգիա | 40 |
|  | Գազի սարքավորումների և ստորգետնյա գազատարների տեխնիկական շահագործում | 25 |
|  | Հարդարման շինարարական աշխատանքների իրականացում | 130 |
|  | Էլեկտրալուսավորման և ուժային սարքավորումների էլեկտրամոնտաժում | 20 |
|  | Եռակցման աշխատանքների տեխնոլոգիա | 180 |
|  | Օգտակար հանածոների հարստացում | 40 |
|  | Մեքենաների և մեխանիզմների էլեկտրասարքավորումների տեխնիկական շահագործում | 40 |
|  | Լաբորատոր հետազոտություններ և չափումներ արտադրությունում | 41 |
|  | Կապի սարքավորումների մոնտաժում և շահագործում | 33 |
|  | Գինեգործություն և հյութերի արտադրություն | 50 |
|  | Ճանապարհաշինարարական և բարելավման աշխատանքների  տեխնիկական ապահովում | 25 |
|  | Ապակու արտադրության տեխնոլոգիա | 20 |
|  | Գյուղացիական (ֆերմերային) տնտեսության կազմակերպում | 90 |
|  | Այգեգործություն | 20 |
|  | Գյուղատնտեսական աշխատանքների տեխնիկական ապահովում | 145 |
|  | Վերականգնվող էներգիայի էներգետիկ կայանների մոնտաժում, նորոգում և սպասարկում | 200 |
|  | **ԸՆԴԱՄԵՆԸ** | 1329 |
|  | **ՄԻՋԻՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՄԱՍՆԱԳԻՏՈՒԹՅԱՆ ԱՆՎԱՆՈՒՄԸ** | |
| 1. | Հողային ռեսուսների կառավարում | 30 |
| 2. | Վերամբարձ տրանսպորտային, շինարարական, ճանապարհային մեքենաների և սարքավորումների շահագործում | 25 |
| 3. | Գյուղատնտեսության մեքենայացում | 35 |
| 4. | Քիմիական միացությունների որակի անալիտիկ հսկում | 25 |
| 5. | Բաց լեռնային աշխատանքներ | 40 |
| 6. | Շենքերի և կառույցների շինարարություն և շահագործում | 50 |
| 7. | Գյուղատնտեսական մեքենաների և սարքավորումների շահագործում և նորոգում | 20 |
| 8. | Ջերմատնային տնտեսություն | 145 |
| 9. | Անասնաբուժություն | 160 |
| 10. | Մեղվաբուծություն | 60 |
| 11. | Գյուղացիական (ֆերմերային) տնտեսության կազմակերպում | 85 |
| 12. | Ձկնաբանություն և ձկնաբուծություն | 15 |
| 13. | Բուսաբուծական արտադրանքի պահպանում և վերամշակում | 20 |
| 14. | Կաթիլային ոռոգման համակարգերի մոնտաժում և շահագործում | 75 |
|  | **ԸՆԴԱՄԵՆԸ** | 785 |

**ՀԻՄՆԱՎՈՐՈՒՄ**

Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն **ու** առաջնահերթ և կարևոր ոլորտների մասնագիտությունների ցանկըհաստատելու մասին» որոշման նախագծի ընդունման վերաբերյալ

1. **Անհրաժեշտությունը**

Որոշման նախագծի ընդունման անհրաժեշտությունը պայմանավորված է «**Նախնական մասնագիտական (արհեստագործական) և միջին մասնագիտական կրթության մասին**» Հայաստանի Հանրապետության օրենքի 15-րդ հոդվածի 1-ին մասի 6-րդ և 21-րդ հոդվածի 1-ին մասի 8-րդ կետերը պահանջից, ինչպես նաև նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի փոխհատուցմամբ) ընդունելության տեղերի հաստատմամբ և պետական ուսումնական հաստատություններում ընդունելության գործընթացի կազմակերպմամբ:

**2. Ընթացիկ իրավիճակը և խնդիրները**

Յուրաքանչյուր ուսումնական տարի ՀՀ կառավարության կողմից հաստատվում է տվյալ ուսումնական տարվա համար ըստ մասնագիտությունների անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն` ըստ պետական կառավարման լիազորված մարմինների, որոնց ենթկայությամբ գործում են նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններ: Պետական կառավարման լիազորված մարմինը, հիմք ընդունելով ՀՀ կառավարության որոշումը, անվճար ուսուցման ընդունելության տեղերն ըստ մասնագիտությունների հատկացնում է իր ենթակայությամբ գործող ուսումնական հաստատություններին:

ՀՀ պետական բյուջեից կրթության ոլորտի ֆինանսավորման նվազմամբ պայմանավորված` անվճար ուսուցմամբ (նպաստի ձևով ուսման վճարի լրիվ փոխհատուցմամբ) ընդունելության տեղերը միջին մասնագիտական կրթական ծրագրով 2020 թվականին նվազել էր 500-ով, 2022 թվականին ավելացել է 470-ով, իսկ 2023-2024 ուսումնական տարվա համար պակասել է 20-ով, որը նախատեսված է հատկացնել ՀՀ արտակարգ իրավիճակների նախարարությանը՝ նոր մշակված մասնագիտությունը փորձարարական կարգով ներդնելու համար, իսկ նախնական մասնագիտական (արհեստագործական) կրթական ծրագրով՝ պահպանվել է նախորդ տարվա թիվը` 3312:

Վերջին տարիներին ՀՀ կրթության, գիտության, մշակույթի և սպորտի նախարարությանը հատկացված անվճար ուսուցմամբ (նպաստի ձևով ուսման վճարի լրիվ փոխհատուցմամբ) ընդունելության տեղերի թիվը.

1. նախնական մասնագիտական (արհեստագործական) կրթական ծրագրով

|  |  |  |  |  |
| --- | --- | --- | --- | --- |
| 2019/2020 ուսումնական տարի | 2020/2021 ուսումնական տարի | 2021/2022 ուսումնական տարի | 2022/2023 ուսումնական տարի | 2023/2024 ուսումնական տարի (նախատեսվելիք) |
| 3400 | 3312 | 3312 | 3312 | 3312 |

2. միջին մասնագիտական կրթական ծրագրով

|  |  |  |  |  |
| --- | --- | --- | --- | --- |
| 2019/2020 ուսումնական տարի | 2020/2021 ուսումնական տարի | 2021/2022 ուսումնական տարի | 2022/2023 ուսումնական տարի | 2023/2024 ուսումնական տարի (նախատեսվելիք) |
| 6561 | 6114 | 5614 | 6084 | 6064 |

Որոշման նախագծով նախատեսված նախնական մասնագիտական (արհեստագործական) կրթական ծրագրով անվճար ուսուցմամբ (նպաստի ձևով ուսման վճարի լրիվ փոխհատուցմամբ) ընդունելության տեղերը հատկացվելու են 57 ուսումնական հաստատության` 42 մասնագիտությամբ, իսկ միջին մասնագիտական կրթական ծրագրով` 76 ուսումնական հաստատության` 107 մասնագիտությամբ: 2022-2023 ուսումնական տարվանից նախնական մասնագիտական կրթական ծրագրով անվճար ուսուցմամբ տեղեր չեն հատկացվում գործարարություն, վարչարարություն և իրավունք ոլորտներին, մասնավորապես «Գործավարություն», «Առևտուր» «Ֆինանսներ» և «Գովազդ» մասնագիտություններին, ինչպես նաև, հաշվի առնելով հաստատությունների գործունեության վայրը և տնտեսության զարգացումները, իրականացվել է որոշակի մասնագիտությունների գծով ըստ ուսումնական հաստատությունների նախատեսվելիք անվճար ուսուցման տեղերի տեղաբաշխում:

Որոշման նախագիծը մշակելիս հաշվի է առնվել նաև հանրապետությունում գործող ուսումնական հաստատությունների աշխատաշուկայի պահանջարկից ելնելով մասնագետների պատրաստման հնարավորությունները (լիցենզիա, նյութատեխնիկական բազա, համապատասխան մասնագետներ), հաստատություններին հատկացվելիք ըստ մասնագիտությունների տեղերի մինիմալ քանակի ապահովումը:

Հաշվի առնելով վերոգրյալը և այն հանգամանքը, որ ՀՀ մարզերում ապրում են սոցիալապես ավելի անապահով խավ` ինչպես նախորդ տարիներին այնպես էլ այս ուսումնական տարվա համար անվճար ուսուցման տեղերը առաջնայինը կհատկացվեն են ՀՀ մարզերում գործող նախնական մասնագիտական (արհեստագործական) և միջին մասնագիտական ուսումնական հաստատություններին և ներկայումս մարզերում գործող ուսումնական հաստատությունների ուսանողների շուրջ 90% ուսումնառում է անվճար ուսուցման համակարգում:

ՀՀ օրենսդրությամբ սահմանաված արտոնություն ունեցող դիմորդները նախնական մասնագիտական (արհեստագործական) և միջին մասնագիտական կրթական ծրագրով քննությունները դրական հանձնելու կամ վճարովի ուսուցման առնվազն անցումային միավոր ունենալու դեպքում ընդունվում են մրցույթից դուրս պահուստային տեղերի հաշվին, որի նպատակով 2023/2024 ուսումնական տարվա համար նախատեսվել է նախնական մասնագիտական (արհեստագործական) կրթական ծրագրով 237 պահուստային տեղ, իսկ միջին մասնագիտական կրթական ծրագրով 195 պահուստային տեղ, որը հատկացվում է ուսումնական հաստատություններին ըստ մասնագիտությունների և արտոնություն ունեցող դիմորդների` գործերի ընդունելության ավարտից հետո, նախարարություն ներկայացված համապատասխան գրությունների հիման վրա:

Նախնական մասնագիտական (արհեստագործական) կրթական ծրագրով նախատեսված պահուստային տեղերից նախատեսվում է նաև տրամադրել փորձարարական կարգով ներդրված մասնագիտություններին, մասնավորապես` «Վերականգնվող էներգիայի էներգետիկ կայանների մոնտաժում, նորոգում և սպասարկում» և «Հարդարման շինարարական աշխատանքների իրականացում» մասնագիտություններին և «Զարդակիրառական նշանակության կաշվե գեղարվեստական իրերի պատրաստում» մասնագիտությունը, ինչպես նաև ներդրվելու է նոր «Կահույքի արտադրության տեխնոլոգիա» և «Վերամբարձ-տրանսպորտային միջոցների տեխնիկական շահագործում» մասնագիտությունները, իսկ միջին մասնագիտական կրթական ծրագրով շարունակվելու են` «Ռոբոտաշինություն» մասնագիտությանը՝ «[Տեխնիկ՝ շարժվող ռոբոտների և սարքերի](http://www.mkuzak.am/wp-content/uploads/Sharjvox-robotner.pdf)» որակավորմամբ, «Գյուղացիական (ֆերմերային) տնտեսության կազմակերպում» մասնագիտությանը՝ «[Բուսաբուծական ֆերմերային տնտեսության կազմակերպիչ](http://www.mkuzak.am/wp-content/uploads/Busabutsakan-fermer.pdf)»  և «[Անասնապահական ֆերմերային տնտեսության կազմակերպիչ](http://www.mkuzak.am/wp-content/uploads/Anasnapahakan-fermer.pdf)» որակավորումներով, «Կաթիլային ոռոգման համակարգերի մոնտաժում և շահագործում» մասնագիտությանը՝ «[Տեխնիկ՝ կաթիլային ոռոգման համակարգերի մոնտաժման և շահագործման](http://www.mkuzak.am/wp-content/uploads/Katilayin.pdf)» որակավորմամբ, «Էլեկտրամոբիլային տրանսպորտի տեխնիկական սպասարկում և նորոգում» մասնագիտությանը՝ «Տեխնիկ` Էլեկտրամոբիլների տեխնիկական սպասարկման և նորոգման» որակավորմամբ և «Պրոթեզավորում, օրթեզավորում և վերականգնողական տեխնիկա» մասնագիտությանը՝ «Պրոթեզիստ-օրթեզիստ-տեխնիկ» որակավորմամբ, ինչպես նաև ներդրվելու է նոր «Ավիացիոն սարքեր և համալիրներ», «Բազմուղի հեռահաղորդակցման համակարգեր», «Ավտոմատիկան, հեռուստամեխանիկան և կապը տրանսպորտում (ըստ տրանսպորտային տեսակների)», «Գինեգործություն» և «Ագրոնոմիա» մասնագիտությունները: Վերոնշյալ մասնագիտությունները ներդրվելու են շուրջ 25 ուսումնական հաստատություններում:

Պահուստային տեղերի ավելացման դեպքում, որոշակի տեղեր հատկացվում է նաև պետության համար գերակա հանդիսացող այն մասնագիտություններով, որոնցով առկա են եղել հատկացված տեղերից ավել դիմորդներ և մրցույթով ընդունվել են վճարովի ուսուցման համակարգ:

Համաձայն Հայաստանի Հանրապետության վարչապետի 1999 թվականի ապրիլի 14-ի N 217 որոշման միջին մասնագիտական ուսումնական հաստատություններում  սովորողների տրամադրվում է կրթաթոշակ` 4750 դրամ, նախնական արհեստագործական ուսումնական հաստատությունների սովորողների` 4650 դրամ:

Ներկայիս ուսանողների կրթաթոշակն էական ազդեցություն չի գործում ոչ առաջադիմության խթանմանը, ոչ մատչելիության և ոչ էլ կյանքի որակի վրա, մինչդեռ էապես ավելացնում է կառավարության ծախսերը` ուսանողներին ֆինանսական աջակցություն ցուցաբերելու մասով։

Նախարարության կողմից ամբողջությամբ խմբագրվել է Հայաստանի Հանրապետության կառավարության 2021 թվականի նոյեմբերի 4-ի «Հայաստանի Հանրապետության նախնական մասնագիտական (արհեստագործական) և (կամ) միջին մասնագիտական կրթական ծրագրեր իրականացնող պետական ուսումնական հաստատություններում ուսանողական նպաստ հատկացնելու, ուսման վարձը փոխհատուցելու և կրթաթոշակ սահմանելու կարգը հաստատելու և Հայաստանի Հանրապետության կառավարության 2013 թվականի նոյեմբերի 28-ի N 1330-Ն որոշումն ուժը կորցրած ճանաչելու մասին» N 1784-Ն որոշմամբ հաստատված կարգը և սահմանվել է կրթաթոշակի տրամադրման նոր մոտեցում, մասնավորապես՝ պետության համար կարևոր և առաջնահերթ մասնագիտություններով ընդունելության գրավիչ բարձրացման և առավել պահանջարկ ունեցող աշխատատեղերի համալրման խնդրի համաչափ կարգավորման նպատակով նախատեսվում է յուրաքանչյուր ուսումնական տարի հաստատել կարևոր և առաջնահերթ մասնագիտությունների ցանկ և այդ մասնագիտություներով ընդունվածներին տրամադրել բարձր կրթաթոշակ: Նշյալ որոշման նախագիծը շրջանառվում է համատեղ, սույն որոշման նախագծի հետ միասին:

**3. Տվյալ բնագավառում իրականացվող քաղաքականությունը**

Սույն որոշման նախագծի ընդունման դեպքում նախնական մասնագիտական (արհեստագործական) և միջին մասնագիտական կրթական համակարգում ներկայումս տարվող քաղաքականության փոփոխություն չի ակնկալվում:

1. **Կարգավորման նպատակը և բնույթը**

ՀՀ կառավարության կողմից անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերի հատկացումը նպատակ ունի խրախուսել բարձր առաջադիմություն ունեցող դիմորդներին, ինչպես նաև պատրաստել մասնագետներ` ելնելով ՀՀ աշխատաշուկայի պահանջներից և ապահովել պարտադիր միջնակարգ կրթությունը:

**5. Նախագծի մշակման գործընթացում ներգրավված ինստիտուտները և անձինք**

Սույն որոշման նախագծի մշակման գործընթացին ներգրավված են եղել ՀՀ շահագրգիռ գերատեսչությունները, գործատուններին ներկայացնող կազմակերպությունները, քաղաքապետարանը, մարզպետարանները և պետական ուսումնական հաստատությունները, որոնց հայտերի հիման վրա մշակվել է ՀՀ կառավարության որոշման նախագիծը:

**6. Ակնկալվող արդյունքը**

Սույն որոշման ընդունումը հնարավորություն կընձեռի ուսումնական հաստատություններում մրցութային կարգով անվճար ուսուցման (նպաստի ձևով ուսման վճարի լրիվ փոխհատուցմամբ) տեղերում ընդունել բարձր առաջադիմություն ունեցող դիմորդների և պատրաստել աշխատաշուկայում պահանջարկ ունեցող մասնագետներ:

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն **ու** առաջնահերթ և կարևոր ոլորտների մասնագիտությունների ցանկը հաստատելու մասին» որոշման նախագիծը մշակվել է հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի 4.3 բաժնում ամրագրված բարեփոխումների հետևյալ ուղղությունը՝ կրթական ծրագրերի արդիականացում, նոր մասնագիտությունների ներդրում, հաստատությունների և դրանցում իրականացվող ծրագրերի տեղաբաշխման ռացիոնալացում, ինչպես նաև ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին»  N 1902-Լ որոշման հավելված 1-ի 11-րդ կետի 11 ենթակետի միջոցառումը՝ «Նախնական (արհեստագործական) և միջին մասնագիտական պետական ուսումնական հաստատությունների և դրանցում իրականացվող ծրագրերի տեղաբաշխման ռացիոնալացում»:

**ՏԵՂԵԿԱՆՔ**

**Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն ու առաջնահերթ և կարևոր ոլորտների մասնագիտությունների ցանկը հաստատելու մասին»** **որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն **ու** առաջնահերթ և կարևոր ոլորտների մասնագիտությունների ցանկը հաստատելու մասին» որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնում:

**ՏԵՂԵԿԱՆՔ**

**Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն ու առաջնահերթ և կարևոր ոլորտների մասնագիտությունների ցանկը հաստատելու մասին»** **որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտության մասին**

Հայաստանի Հանրապետության կառավարության «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող պետական ուսումնական հաստատությունների 2023/2024 ուսումնական տարվա անվճար ուսուցման (նպաստի ձևով ուսման վճարի լրիվ փոխհատուցմամբ) ընդունելության տեղերն **ու** առաջնահերթ և կարևոր ոլորտների մասնագիտությունների ցանկը հաստատելու մասին» որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն չկա: